Operaco Barbaroso

**Operaco Barbaroso** estas germana koda nomo (modelo por la nomo estis Frederiko la 1-a Barbaroso) por invado en Sovetunion, kiu denove malfermis orientan batalfronton en 1941 - 1945 kaj komencis Grandan Patrujan Militon. 

## Disvolvigo
La prilaboradon de la atako ordonis Adolf Hitler jam mallongtempe post kapitulaco de Francio kaj direktilo n-ro 2 estis aprobita kaj subskribita la 18-an de decembro. La unua plano antaŭvidis atakon la 15-an de majo 1941, sed pro faligo de por-germana registaro de la princo Paŭlo Karađorđević, Hitler devis entrepreni Balkanan kampanjon. La operaco Barbaroso estis komencita la 22-an de junio 1941 kaj finis en decembro de 1941, kiam la elĉerpintaj germanaj soldataroj ne kapablis en kruelaj vintraj kondiĉoj kaj dum plifortiĝanta rezisto de Ruĝa Armeo daŭrigi en sia antaŭenpaŝo kaj transiris en defendon. Kvankam eblas la germanan militiron en la paso de Barbaroso konsideri kiel venka (Wehrmacht en la unuaj tagoj ĉiutage trapasis 60-95 km, kio estis ĝis nun eksterordinara rapideco), temis pri la venko tre multekoste pagita kaj nesufiĉa (bataloj plej brutalaj kaj detruaj ambaŭflanke), ĉar ĝi ne sufiĉis al tio, por ke Sovetunio estu rompita, kaj pli longdaŭran militon Tria regno kaj ĝiaj aliancanoj ne povis permesi al si. En la sekvantaj jaroj komencis realiĝi supero de industrio de Aliancanoj (ĉefe de Sovetunio, Usono kaj Unuiĝinta Reĝlando) kaj iliaj kreskantaj batalspertoj tiamaniere, ke Germanio kaj ties satelitoj fine ne kapablis rezisti al ĝi.

En junio sovetia NKVD sekvante retiriĝantan Ruĝan Armeon murdis ĉirkaŭ 80 mil polajn enprizonigitojn sur pli frue aneksita teritorio de la Dua Pola Respubliko - en Orientaj Limregionoj. Germanaj Einsatzgruppen dum la tuta operaco, kadre de holokaŭsto murdis pli ol milionon de judoj.

## Trapaso de la operaco
La unuan tagon de la milito aviadiloj de Luftwaffe amase aeratakis sovetajn aviadilejojn apud la germana-soveta landlimo. Kontraŭ 66 elektitaj aviadilejoj oni sendis por ilin detrui 637 bombaviadilojn kaj 231 ĉasaviadilojn. Perdoj de la Soveta Aerarmeo dum la unua tago de la germana invado estis ĉirkaŭ 2000 aviadilojn detruitajn surtere kaj aere, damaĝitajn kaj postlasitajn aŭ detruitaj de la propraj skipoj dum ilia retiriĝo. Luftwaffe perdis 61 aviadilojn kaj la rumana aviado 11 aviadilojn.

La kampanjo ĉe la orienta fronto estis la plej malfacila kaj sanga konfrontiĝo en la homa historio. Ĝi estis kolizio inter du totalismaj reĝimoj kun kontraŭaj ideologioj, kiu donis al la konfrontiĝo karakteron de "milito de ekstermado kaj neniigo", kiel la gvidantoj de ambaŭ flankoj fanfarone deklaris.

## Bataloj
* Dua Batalo de Ĥarkovo
* Batalo ĉe Stalingrado
* Batalo de Kievo (1941)
* Batalo de Kievo (1943)
* Batalo ĉe Kursko
* Batalo de Minsko
* Batalo de Moskvo
* Batalo de Smolensko (1943)
* Sieĝo de Bresto
* Sieĝo de Leningrado
* Tria Batalo de Ĥarkovo

## Vidu ankaŭ
* Sovetia-germana kooperado
* Pakto Ribbentrop-Molotov
* Sovetia invado en Pollandon
* Malsat-plano
* *Lebensraum*
* Generalplan Ost
* Sovet-finna milito
* Akso Berlino-Romo-Tokio

## Referencoj 
## Bibliografio
* Alan Clark, Barbarossa. The Russian-German Conflict, 1941-1945
*Konstantin Bieŝanov, *Szaleństwo Stalina* (Furiozo de Stalin), Magnum, Varsovio 2005. ISBN 83-89656-14-0
* David M. Glantz, When Titans Clashed, University Press of Kansas, 1998
* David M. Glantz, Stumbling Colossus, University Press of Kansas, 1998
* Laurence Rees, *Hitler i Stalin. Wojna Stulecia* (Hitler kaj Stalin. Milito de la Jarcento), Prószyński, Warsovio 1999. ISBN 83-7469-183-2
* Vladimir Nabokov, *Czerwony Blitzkrieg* (Ruĝa Blitzkrieg), Prószyński, Warsovio 2008,  ISBN 83-926205-2-5

## Eksteraj ligiloj
* Over 270 original private German color photos from Operation Barbarossa on Pixpast website


B
Kategorio:1941 en Germanio
Kategorio:Sovetunio en la Dua Mondmilito
Kategorio:Bataloj de Germanio dum la Dua Mondmilito
Kategorio:Bataloj de Hungario
Kategorio:Bataloj de Slovakio
Kategorio:Bataloj de Hispanio
Barbaroso
Barbaroso
Kategorio:1941 en Sovetunio